

**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006,

fakss 63497937, e-pasts: dome@priekulesnovads.lv

**IZRAKSTS**

 **SĒDES PROTOKOLS**

Priekules novadā

2013.gada 27.decembrī Nr.11

**6.§**

**Par stipendijām Priekules vidusskolas 10.-12.klašu audzēkņiem**

Priekules novada domē saņemts Priekules vidusskolas direktores iesniegums ar lūgumu piešķirt finansējumu 1400 Ls 10.-12.klašu skolēnu stipendijām un kārtība, kādā šīs stipendijas tiks piešķirtas.

Priekules novada pašvaldības dome, atklāti balsojot „par” – 11 deputāti – Malda Andersone, Arta Brauna, Ainars Cīrulis, Andris Džeriņš, Vija Jablonska, Inese Kuduma, Gražina Ķervija, Rigonda Džeriņa, Mārtiņš Mikāls, Inita Rubeze, Ilgonis Šteins, „pret”- nav, „atturas” – nav, **nolemj:**

 Apstiprināt Priekules vidusskolas nolikumu ‘’Par stipendijām 10.-12.klašu audzēkņiem par augstiem sasniegumiem mācībās’’.

Sēdes vadītāja Vija Jablonska (personiskais paraksts)

Protokoliste Daiga Tilgale (personiskais paraksts)

IZRAKSTS PAREIZS

Priekules novada

pašvaldības sekretāre D.Tilgale

Priekulē, 07.01.2014.



LATVIJAS REPUBLIKA

**PRIEKULES NOVADA PAŠVALDĪBA**

**PRIEKULES VIDUSSKOLA**

Reģ.Nr. 4113901000, adrese: Aizputes iela 1, Priekule, Priekules novads, LV-3434,

 tālr. 63461098, fakss: 63461377, e-pasts: priekule@anet.lv, www.priekule.edu.lv

**PRIEKULES VIDUSSKOLAS**

**NOLIKUMS**

**PAR STIPENDIJĀM 10.-12. KLAŠU AUDZĒKŅIEM**

**PAR AUGSTIEM SASNIEGUMIEM MĀCĪBĀS**

**1. MĒRĶIS**

 1.1.Priekules vidusskolas stipendiju mērķis ir:

 1.1.1. motivēt 10.-12.klašu izglītojamos paaugstināt savus mācību sasniegumus,

 1.1.2. sekmēt Priekules novada 9.klašu absolventu vēlmi turpināt mācības Priekules vidusskolā.

 1.2.Nolikumā norādītā mērķa īstenošanai Priekules vidusskolas budžetā tiek plānoti līdzekļi, kas nepieciešami stipendiju finansēšanai.

**2. STIPENDIJU PIEŠĶIRŠANAS KRITĒRIJI**

 2.1. Skolu 10.-12.klašu izglītojamie saņem stipendiju atbilstoši saviem mācību sasniegumiem:

 2.1.1**. 20 EUR** mēnesī, ja mācību sasniegumu novērtējums nav zemāks par 6 ballēm katrā mācību priekšmetā;

 2.1.2**. 30 EUR** mēnesī, ja mācību sasniegumu novērtējums nav zemāks par 7 ballēm katrā mācību priekšmetā (vienā mācību priekšmetā drīkst būt vērtējums 6 balles);

 2.1.3**. 40 EUR** mēnesī, ja mācību sasniegumu novērtējums nav zemāks par 8 ballēm katrā mācību priekšmetā ( vienā mācību priekšmetā drīkst būt vērtējums ne mazāks kā 6 balles).

**3. STIPENDIJU PIEŠĶIRŠANAS KĀRTĪBA**

 3.1.Stipendija tiek piešķirta katru mēnesi no septembra līdz maijam:

 3.1.1. ņemot vērā vidējo atzīmi katrā mācību priekšmetā;

 3.1.2. skolēna uzvedību atbilstoši skolas nolikumam un skolas iekšējās kārtības noteikumiem;

 3.1.3.skolēna piedalīšanos olimpiādēs, konkursos, sacensībās pēc skolotāju uzaicinājuma;

 3.1.4. skolēnam, kuram nav neattaisnoti stundu kavējumi.

3.2.Stipendiju kandidāti ierodas uz stipendiju komisijas sanāksmi, lai ziņotu par mācību sasniegumu atbilstību nolikumā norādītajiem kritērijiem.

3.3.Līdz nākošā mēneša 5.datumam tiek apkopoti un iesniegti Priekules novada pašvaldībā skolas direktora apstiprināti stipendiju pretendentu saraksti;

3.4.Priekules novada pašvaldības grāmatvedība pārskaita stipendiju uz izglītojamā kontu bankā 5 darba dienu laikā pēc stipendiju pretendentu saraksta apstiprināšanas.

4. Nolikums ir spēkā no 2014.gada 1.janvāra.

Priekules vidusskolas direktore I.Tiesnese

SASKAŅOTS

Priekules novada pašvaldības domes priekšsēdētāja V.Jablonska

2014.gada \_\_\_\_\_\_\_\_\_\_\_\_\_\_\_\_\_\_\_\_\_\_\_